text: 1 лев ще струва еднопосочният билет за пътуване с туристическото влакче по Бунарджика, реши днес общинския съвет. Очаква се то да превози първите пътници от подножието на тепето да върха му след две седмици. Атракционното возило е произведено от „Балканстар рекорд” и струва на данъкоплатеца 182 хиляди лева. Пасажерите ще се возят в два пътнически вагона. Крайната спирка в горната част на хълма ще е павираното колело под паметника, където скоро се очаква да бъде пренесен и информационния център от Централния площад. Той ще заработи като кафене и ще се стопанисва от „Старинен Пловдив”.
  More in this category: « Двама пловдивски тийнейджъри разказаха на връстниците си от пет държави по света за Пловдив 2019 на връх Немрут в Турция (ГАЛЕРИЯ)	Най-вкусната пица в града »